1. ΑΝΑΓΚ. ΝΟΜΟΣ υπ’ αριθ.1787 της 10/12 Μαΐου 1951 Περί εξαιρέσεως των Δήμων και των εξ αυτών εξηρτημένων Οργανισμών της εφαρμογής των διατάξεων του Α.Ν.281/1936 ως ετροποποιήθη και συνεπληρώθη μεταγενεστέρως. Ο Α.Ν.281/1936 παρατίθεται εν τόμ.25 σελ.8. Άρθρον μόνον.-Η περί υπαγωγής των Δήμων και των εξ αυτών εξηρτημένων Οργανισμών, εις την κατά τον Α.Ν.281/1936 ως ετροποποιήθη υπό του Ν.787/1943 αρμοδιότητα του Υπουργού των Οικονομικών, διάταξις του άρθρ.16 του Α.Ν.1538/1950 καταργείται. Οι Δήμοι και οι εκ τούτων εξηρτημένοι Οργανισμοί υποχρεούνται εξακολουθητικώς να υποβάλωσιν εντός του πρώτου τριμήνου από της λήξεως του οικείου οικονομικού έτους εις την Γενικήν Διεύθυνσιν Δημοσίου Λογιστικού τα υπό της διατάξεως της παρ.2 του άρθρ.16 του Α.Ν.1538/1950, οριζόμενα στοιχεία. Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως, υποβληθήσεται δε προς κύρωσιν εις την Βουλήν άμα τη επαναλήψει των εργασιών αυτής. 